Diari Oficial de la Generalitat Valenciana


Sumari del DOGV 3188, del 20-02-1998 (1998/1086)

Informació pública de les proves selectives convocades per a la provisió en propietat de dues places d'administratiu.
---------------------------------------------------------------------------------------------------------------------

### Dades del document

Número de DOGV
:   3188

Data del DOGV
:   20-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1086


Data del document
:   28-01-1998

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * administració local
    * professió administrativa
    * concurs administratiu

Informació pública de les proves selectives convocades per a la provisió en propietat de dues places d'administratiu. [1998/M1086]
  
De conformitat amb l'oferta d'ocupació pública aprovada pel Ple de l'Ajuntament, en sessió extraordinària del 3 d'abril de 1996, i d'acord amb les bases aprovades per l'Ajuntament, en sessió de data 7 d'octubre de 1997, aquesta Alcaldia, en exercici de les atribucions que li confereix l'article 41, número 14.a) del Reglament d'Organització, Funcionament i Règim Jurídic de les Corporacions Locals, ha resolt convocar proves selectives per a cobrir dues places d'administratiu, places de funcionaris vacants en la plantilla municipal.
  
Aquestes bases es regiran en virtut del que estableix la Resolució d'1 de desembre de 1992 del director general d'Administració Local de la Conselleria d'Administració Pública de la Generalitat Valenciana (Diari Oficial de la Generalitat Valenciana número 1.926 de 17 de desembre de 1992), i altra legislació vigent segons la base específica següent:
  
Base específica:
  
Proves selectives convocades per a la provisió en propietat de dues places d'administratiu, pertanyents a l'administració general, subescala d'administratiu, grup C.
  
Primera. Requisits que han de complir els aspirants
  
a) Ser auxiliar administratiu d'aquest Ajuntament.
  
b) Estar en possessió del títol de Batxiller Superior, Formació Professional de segon grau o equivalent, o bé, el Graduat Escolar i 10 anys de servei en la corporació.
  
c) Tindre una antiguitat d'almenys dos anys en la subescala d'auxiliar d'administració general.
  
Segona. Sistema de selecció
  
El sistema de selecció serà per procediment de promoció interna mitjançant concurs oposició.
  
1. Fase d'oposició.
  
1.1. Primer exercici. De caràcter obligatori i eliminatori.
  
Consistirà en el desenvolupament d'un tema dels compresos en l'annex, elegit pel tribunal. El tribunal fixarà la duració de l'exercici tenint en compte el contingut d'aquest, sense que puga ser inferior a 60 minuts.
  
Es valoraran especialment en aquest exercici la facultat de redacció i el nivell de formació general.
  
L'exercici serà llegit en sessió pública davant el tribunal, que podrà formular les preguntes o aclariments que sobre aquest jutge oportunes.
  
1.2. Segon exercici. De caràcter obligatori i eliminatori.
  
Consistirà en la realització d'una entrevista personal per tal de determinar l'aptitud de cadascun dels aspirants, valorant-se els coneixements de qüestions relacionades amb l'administració local.
  
1.3. Tercer exercici. De caràcter obligatori i no eliminatori.
  
Consistirà a traduir per escrit, en un període màxim de 30 minuts, un text indicat pel tribunal, del valencià al castellà o viceversa.
  
Aquest exercici es puntuarà de 0 a 2 punts.
  
Tercera. Fase de concurs
  
La documentació a valorar en la fase de concurs es presentarà junt amb la instància.
  
Únicament es valoraran pel tribunal qualificador aquells mèrits al·legats i justificats documentalment de conformitat amb el que indiquen aquestes bases. Per a la valoració, el tribunal tindrà en compte els criteris de la següent taula de baremació.
  
1. Experiència professional. Base general 9.2.1.
  
Es valorarà, depenent del tipus de servei prestat en les distintes administracions públiques, d'acord amb la següent escala:
  
a) Personal laboral i funcionari d'escales administració general, nivell D: fins a 0,25 punts per any.
  
b) Altres escales, nivell E: fins a 0,1 punt per any.
  
Les fraccions de temps de servei es comptaran proporcionalment al que correspon a un any i el límit total per aquest concepte serà de 5 punts.
  
2. Formació personal.
  
a) Titulacions acadèmiques. Base general 9.2.2.
  
Es valoraran les titulacions acadèmiques acreditades quan siguen d'igual o superior nivell a l'exigit en aquesta convocatòria, excloent les necessàries per a accedir a aquesta, segons la següent escala: (el màxim no podrà superar els 4 punts).
  
- Doctorat 2 punts.
  
- Llicenciatures addicionals 2 punts.
  
- Diplomat universitari o equivalent 1punt.
  
b) Cursos de formació i genèrics. Base general 9.2.5.
  
Es valoraran els cursos de formació i perfeccionament de caràcter general, que tenint per objecte la formació en alguna de les àrees pròpies de l'actuació de l'administració, estiguen convocats o organitzats per la universitat, instituts o escoles oficials i altres organismes de l'administració. En un altre cas, serà necessari l'homologació per l'Institut Valencià d'Administració Pública o del seu equivalent a nivell estatal, l'Institut Nacional d'Administració Pública.
  
La valoració s'efectuarà en funció de la seua duració, d'acord amb la següent escala:
  
- De 100 o més hores 1 punt
  
- De 75 o més hores 0,75 punts.
  
- De 50 o més hores 0,50 punts.
  
- De 25 o més hores 0,25 punts.
  
- De 15 o més hores 0,10 punts.
  
El màxim de punts que es podran aconseguir en la valoració d'aquest concepte, relatiu a la formació personal, serà d'un total de 2 punts.
  
Quarta. Drets d'examen.
  
L'import dels drets d'examen es fixen en 1.500 pessetes, i el pagament d'aquests s'efectuarà mitjançant ingrés bancari, directament o per transferència, en el compte número 2077-0138-3101056068 de Bancaixa.
  
ANNEX
  
Tema 1. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 2. El municipi: òrgans col·legiats de govern: el Ple de l'Ajuntament. La Comissió de Govern. Òrgans consultius i participatius: les comissions informatives.
  
Tema 3. Organització de la funció pública local. Classes de funcionaris i personal al servei de l'administració.
  
Tema 4. Principis generals del procediment administratiu. Normes reguladores. Dimensió temporal del procediment administratiu: dies i hores hàbils, còmput de terminis. Recepció i registre de documents.
  
Tema 5. L'acte administratiu. Actes presumptes.
  
Tema 6. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 7. Recursos administratius. Classes.
  
Tema 8. Iniciació del procediment administratiu: classes, esmena i millora de sol·licituds. Ordenació. Instrucció: intervenció dels interessats; prova; informes.
  
Tema 9. Finalització del procediment: obligació de l'administració de resoldre. Contingut de la resolució expressa. Principis de congruència i de no-agreujament de la situació inicial.
  
Tema 10. El municipi. El terme municipal. La població. L'empadronament.
  
La qual cosa es fa pública perquè en prengueu coneixement.